b"\n_START_ARTICLE_\nPiece of Me\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbPiece of Me\xc2\xab\xc2\xa0sta napisala in producirala \xc4\x8dlana \xc5\xa1vedskega glasbenega dueta Bloodshy & Avant, Christian Karlsson in Pontus Winnberg v sodelovanju s Klasom \xc3\x85hlundom. V \xc4\x8dasu triletnega sodelovanja z Britney Spears sta Christian Karlsson in Pontus Winnberg iz prve roke pogosto opazila, kako ju pri vsakdanjih aktivnostih motijo paparazzi, vklju\xc4\x8dno z izku\xc5\xa1njo v Hamburgu, ki jo je Pontus Winnberg opisal koz\xc2\xa0\xc2\xbbresni\xc4\x8dno stra\xc5\xa1ljivo\xc2\xab. Pri albumu Blackout, je Britney Spears z njima sodelovala \xc5\xa1e pri pesmih\xc2\xa0\xc2\xbbRadar\xc2\xab,\xc2\xa0\xc2\xbbFreakshow\xc2\xab\xc2\xa0in\xc2\xa0\xc2\xbbToy Soldier\xc2\xab. Ko so \xc5\xbee menili, da je album \xc5\xbee kon\xc4\x8dan, je vodja A&R-ja, Teresa LaBarbera Whites, duet Bloodshy & Avant prosila, da napi\xc5\xa1eta novo pesem. Pontus Winnberg je dejal, da je vedno obstajalo\xc2\xa0\xc2\xbbnenapisano pravilo\xc2\xab\xc2\xa0o tem, da ne smejo pisati pesmi o zasebnem \xc5\xbeivljenju Britney Spears, \xc5\xbee vse od pesmi\xc2\xa0\xc2\xbbSweet Dreams My LA Ex\xc2\xab, ki so jo napisali kot odziv na pesem\xc2\xa0\xc2\xbbCry Me a River\xc2\xab\xc2\xa0Justina Timberlakea, ki jo je zavrnila njena zalo\xc5\xbeba. Kakorkoli \xc5\xbee, duet je vseeno skupaj s Klasom \xc3\x85hlundom napisal pesem\xc2\xa0\xc2\xbbPiece of Me\xc2\xab\xc2\xa0in jo poslal Britney Spears, ki jo je\xc2\xa0\xc2\xbbobo\xc5\xbeevala\xc2\xab. Duet Bloodshy & Avant je na pesmi delal v studiju Bloodshy & Avant v Stockholmu, \xc5\xa0vedska, Britney Spears pa je vokale za pesem posnela v snemalnem studiu Chalice v Los Angelesu, Kalifornija. Pontus Winnberg je dejal:\xc2\xa0\xc2\xbbVem, da sva s pesmijo prekr\xc5\xa1ila vsa pravila, [...] Ko je pri\xc5\xa1la v studio, je bila izredno \xc4\x8dustveno osredoto\xc4\x8dena, besedila se je v avtu nau\xc4\x8dila s srcem, pesem pa je posnela v pol ure.\xc2\xab Kasneje je remix pesmi\xc2\xa0\xc2\xbbPiece of Me\xc2\xab\xc2\xa0v studiu Mandarine v Stockholmu, \xc5\xa0vedska, posnel Niklas Flyckt. 30. novembra 2007 je Britney Spears v radijskem intervjuju z Ryanom Seacrestom govorila o pesmi:_NEWLINE_{{Navedek|Kamorkoli grem, me ljudje spra\xc5\xa1ujejo vsa ta vpra\xc5\xa1anja in v\xc4\x8dasih sploh ne vem, kak\xc5\xa1ni so njihovi nameni in podobne stvari. Torej je na nek na\xc4\x8din lepo, da to poka\xc5\xbeem tudi obo\xc5\xbeevalcem. Saj veste, da zapojem:\xc2\xa0\xc2\xbbSi \xc5\xbeelite del\xc4\x8dek mene?\xc2\xab\xc2\xa0(\xc2\xbb'You want a piece of me?\xc2\xab) na kul, lu\xc5\xa1tkan in pameten na\xc4\x8din. Je lu\xc5\xa1tkana pesem [...] V\xc5\xa1e\xc4\x8d mi je.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbPiece of Me\xc2\xab\xc2\xa0je elektronska pesem z elementi pop in groove glasbe. Pesem je napisana v c-molu. Melodija je zmernega tempa z elementi dance glasbe. Vokali Britney Spears se raztezajo od D#\xe2\x82\x83 to D#\xe2\x82\x85. So zelo sprogramirani in pri pesmi je velik poudarek na sintetizatorju. Spremljevalne vokale je posnela \xc5\xa1vedska pop pevka Robyn. Christian Karlsson in Pontus Winnberg sta med refrenom zavpila kitice:\xc2\xa0\xc2\xbbEkstra! Ekstra!\xc2\xab\xc2\xa0(\xc2\xbbExtra! Extra!\xc2\xab)._NEWLINE_Besedilo pesmi\xc2\xa0\xc2\xbbPiece of Me\xc2\xab\xc2\xa0so napisali kot odgovor na medijsko nadzorovanje zasebnega \xc5\xbeivljenja Britney Spears. Govori o slavi in \xc5\xbeivljenju pod drobnogledom javnosti. Med prvim verzom je Britney Spears zapela refren:\xc2\xa0\xc2\xbbSi \xc5\xbeelite del\xc4\x8dek mene?\xc2\xab\xc2\xa0(\xc2\xbbYou want a piece of me?\xc2\xab), ki ga ponavlja \xc4\x8dez celotno pesmijo. Kelefa Sanneh iz revije The New York Times je menila, da bi ta kitica\xc2\xa0\xc2\xbblahko bila ali obto\xc5\xbeba ali vabilo ali gro\xc5\xbenja.\xc2\xab Pesem\xc2\xa0\xc2\xbbPiece of Me\xc2\xab\xc2\xa0sestavlja pogosta raba refrena. Besedilo je napisano kot \xc5\xbeivljenjepis, v katerem Britney Spears govori o svojih nezgodah.\n_START_SECTION_\nSprejem kritikov\n_START_PARAGRAPH_\nGlasbeni kritiki so pesmi\xc2\xa0\xc2\xbbPiece of Me\xc2\xab\xc2\xa0dodelili v glavnem pozitivne ocene, mnogi pa so menili, da je pesem napisana v odziv na medijsko nadzorovanje \xc5\xbeivljenja Britney Spears. Alex Fletcher iz revije Digital Spy je napisal, da je pesem\xc2\xa0\xc2\xbbPiece of Me\xc2\xab\xc2\xa0\xc2\xbbnjen 'Rehab': salutiranje medijem z dvema prstoma in kljubovalni elektronski jok, ki nas svari, da se te pop zvezde ne da kar vklopiti ali izklopiti. [Prva kitica] je zelo podobna vsem pesmim Lily Allen in razkrije, da je Britney Spears tista, ki se je zadnje leto najslaj\xc5\xa1e smejala, te\xc5\xbeavam z mediji navkljub.\xc2\xab Peter Robinson iz revije The Observer in Margeaux Watson iz revije Entertainment Weekly sta pesem imenovala za eno izmed najbolj izstopajo\xc4\x8dih pesmi z album. Dennis Lim iz revije Blender je pesem skupaj s singlom\xc2\xa0\xc2\xbbGimme More\xc2\xab\xc2\xa0ozna\xc4\x8dil za najbolj\xc5\xa1o pesem z albuma Blackout. Bill Lamb s spletne strani About.com je napisal:\xc2\xa0\xc2\xbb[Britney Spears] ima morda resne, resne zasebne te\xc5\xbeave, vendar se kot \xc5\xbeenska o\xc4\x8ditno precej enostavno bori proti njim, saj se zopet prika\xc5\xbee v vlogi neustra\xc5\xa1ne pop pevke z nenavadno elektronsko pesmijo. Zelo redko je ta pop zvezdnica ustvarila tako u\xc4\x8dinkovit odgovor kritikom. Pesem 'Piece of Me' je podobna pesmi 'Scream' Michaela Jacksona. [...] Uporaba kitare je fenomenalna, podobna tisti iz singla '...Baby One More Time', hkrati pa ta pesem predstavlja neke vrste nadaljevanje njenega zadnjega singla, 'Gimme More', s katerim se gd\xc4\x8d. Spears resni\xc4\x8dno prika\xc5\xbee v vlogi ene izmed najpomembnej\xc5\xa1ih pop zvezd desetletja. Celo ob stiski, kakr\xc5\xa1no do\xc5\xbeivlja, v studiu ustvari pravo mojstrovino, zaradi \xc4\x8desar je tudi sama res profesionalna.\xc2\xab_NEWLINE_Kelefa Sanneh iz revije The New York Times je napisala:\xc2\xa0\xc2\xbb[Duet Bloodshy & Avant] je ustvaril grozo, veselje in (nazadnje) dolgo\xc4\x8dasnost iz preve\xc4\x8d preu\xc4\x8denega \xc5\xbeivljenja [Britney Spears]. Je brilijantno.\xc2\xab Tom Ewing iz revije Pitchfork Media je menil, da\xc2\xa0\xc2\xbbhiperprodukcija njenega glasu, na\xc4\x8din, kako vse skupaj pripelje do roba glasbe, je po vsej verjetnosti cena slave, kriza identitete. Razumemo jo samo, ko gredo vse njene besede \xc4\x8dez filter in tako jo tudi sli\xc5\xa1imo. Ve\xc4\x8d spremljevalnih vokalov \xc5\xa1e bolj zakrije njeno identiteto, hkrati pa tudi izbolj\xc5\xa1a pesem samo.\xc2\xab Dave De Sylvia iz revije Sputnikmusic je pesem ozna\xc4\x8dil za enega izmed vrhuncov albuma in jo primerjal s pesmimi z Robyninega albuma, poimenovanega po njej, posebej s singlom\xc2\xa0\xc2\xbbHandle Me\xc2\xab\xc2\xa0(2005). Melissa Maerz iz revije Rolling Stone jo je skupaj s pesmijo\xc2\xa0\xc2\xbbFreakshow\xc2\xab\xc2\xa0imenovala za najbolj\xc5\xa1o pesem z albuma, saj je\xc2\xa0\xc2\xbbodli\xc4\x8den, odrezav odgovor tabloidom\xc2\xab. Kasneje je revija Rolling Stone pesem uvrstila na svoj seznam 100 najbolj\xc5\xa1ih pesmi leta 2007, in sicer na petnajsto mesto. Stephen Thomas Erlewine s spletne strani Allmusic je pesmi dodelil negativno oceno, kar je komentiral z besedami:\xc2\xa0\xc2\xbbDuet Bloodshy & Avant se je zelo trudil oblikovati himno kljubovalnosti tabloidom, saj se sama ni niti potrudila napisati kaj temu podobnega.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\n17. novembra 2007 je pesem\xc2\xa0\xc2\xbbPiece of Me\xc2\xab\xc2\xa0debitirala na petin\xc5\xa1estdesetem mestu lestvice Billboard Hot 100. 9. februarja 2008 je na lestvici dosegla osemnajsto mesto. Je drugi zaporedni singl z albuma Blackout, ki je zasedel prvo mesto na lestvici Billboard Hot Dance Club Songs. Nazadnje je pesem v Zdru\xc5\xbeene dr\xc5\xbeave Amerike prodala ve\xc4\x8d kot 1.000.000 kopij izvodov, zaradi \xc4\x8desar si je pridru\xc5\xbeila platinasto certifikacijo s strani organizacije Recording Industry Association of America (RIAA). Pesem\xc2\xa0\xc2\xbbPiece of Me\xc2\xab\xc2\xa0je po podatkih Nielsen SoundScana prodala 1.668.000 izvodov v Zdru\xc5\xbeenih dr\xc5\xbeavah Amerike. Je njen \xc4\x8detrti najbolje prodajan singl v tej dr\xc5\xbeavi. Na kanadski glasbeni lestvici je pesem 17. novembra 2007 debitirala na sedemintridesetem mestu. Nazadnje je 26. aprila 2008 zasedla peto mesto lestvice. Kasneje je pesem\xc2\xa0\xc2\xbbPiece of Me\xc2\xab\xc2\xa0prejela platinasto certifikacijo s strani organizacije Canadian Recording Industry Association (CRIA) za 40.000 prodanih izvodov._NEWLINE_4. februarja 2008 je pesem\xc2\xa0\xc2\xbbPiece of Me\xc2\xab\xc2\xa0debitirala na drugem mestu avstralske glasbene lestvice. Pesem je v dr\xc5\xbeavi nazadnje prodala 70.000 kopij izvodov in tako prejela platinasto certifikacijo s strani organizacije Australian Recording Industry Association (ARIA). Na novozelandski lestvici je pesem 31. decembra 2007 debitirala na \xc5\xa1tiriintridesetem mestu. Kasneje je pesem za 7.500 prodanih izvodov v dr\xc5\xbeavi prejela zlato certifikacijo s strani organizacije Recording Industry Association of New Zealand (RIANZ). Pesem\xc2\xa0\xc2\xbbPiece of Me\xc2\xab\xc2\xa0je 24. decembra 2007 debitirala na devetin\xc5\xa1estdesetem mestu britanske lestvice. Po fizi\xc4\x8dni izdaji singla je pesem 13. januarja 2008 zasedla drugo mesto na lestvici. Po podatkih podjetja The Official Charts Company je pesem v dr\xc5\xbeavi prodala 250.000 kopij izvodov. Na irski lestvici je pesem debitirala 20. decembra 2007 na sedemindvajsetem mestu. 10. januarja 2008 je pesem na lestvici zasedla prvo mesto, kjer je ostala \xc5\xa1e dva tedna. Pesem\xc2\xa0\xc2\xbbPiece of Me\xc2\xab\xc2\xa0je podoben uspeh po\xc5\xbeela tudi povsod drugod po Evropi, saj se je uvrstila med prvih deset pesmi na lestvicah v Avstriji, na Danskem, Finskem in \xc5\xa0vedskem ter hkrati zasedla tudi eno izmed prvih \xc5\xa1tiridesetih mest na belgijski (tako flandrski kot valonski), \xc4\x8de\xc5\xa1ki, italijanski in nizozemski lestvici.\n_START_SECTION_\nZgodba\n_START_PARAGRAPH_\nVideospot se pri\xc4\x8dne s \xc5\xa1tirimi svetlolasimi \xc5\xbeenskami, ki se preobla\xc4\x8dijo, se li\xc4\x8dijo in ple\xc5\xa1ejo v spalnici. Zunaj preko okna paparazzi fotografirajo dogajanje. Britney Spears se pojavi zunaj pred ve\xc4\x8dbarvnim, osvetljenim ozadjem, oble\xc4\x8dena v skraj\xc5\xa1an rjav brezrokavnik, \xc4\x8drn nedr\xc4\x8dek in strgane kavbojke z nizkim pasom. Vmes se pojavijo prizori, v katerih Britney Spears nosi bel krznen brezrokavnik in trga naslovnice tabloidov ter iz njih ustvarja pozitivne novice o sebi, kot sta\xc2\xa0\xc2\xbbTo je Britney, prasica\xc2\xab\xc2\xa0in\xc2\xa0\xc2\xbbIzjemna zaslu\xc5\xbekarica\xc2\xab. Med petjem prve kitice se ji pridru\xc5\xbeijo \xc5\xa1tiri \xc5\xbeenske z blond lasuljami, temnimi son\xc4\x8dnimi o\xc4\x8dali in \xc4\x8drnimi pla\xc5\xa1\xc4\x8di, vse pa lovijo paparazzi._NEWLINE_Vseh pet odide v no\xc4\x8dni klub, Britney Spears pa je oble\xc4\x8dena v vijoli\xc4\x8dno satenasto obleko. Za\xc4\x8dne se spogledovati z nekim mo\xc5\xa1kim in skupaj odideta v \xc5\xbeensko strani\xc5\xa1\xc4\x8de, kjer odkrije, da ima na prsi pritrjen fotoaparat. Na njegovo \xc4\x8delo napi\xc5\xa1e:\xc2\xa0\xc2\xbbBebec\xc2\xab\xc2\xa0(\xc2\xbbSucker\xc2\xab). Na koncu vseh pet deklet v kopalnici izvede \xc5\xa1e plesno to\xc4\x8dko. Na koncu dekleta odidejo nazaj v svojo spalnico in gledajo novice na televiziji, v katerih poro\xc4\x8dajo o\xc2\xa0\xc2\xbbinvaziji Britney\xc2\xab\xc2\xa0(\xc2\xbbBritney invasion\xc2\xab). V zadnjem prizoru se prika\xc5\xbee Britney Spears, ki se smehlja.\n_START_SECTION_\nSprejem\n_START_PARAGRAPH_\nVideospot je prejel me\xc5\xa1ane ocene s strani glasbenih kritikov in niso se strinjali glede tega, ali je telo Britney Spears digitalno predelano. Novinar revije The Daily Telegraph je komentiral:\xc2\xa0\xc2\xbbBritney - domnevno s pomo\xc4\x8djo nekaj resnega digitalnega urejanja - je \xc4\x8das zavrtela nazaj, saj v videospotu izgleda to\xc4\x8dno tako kot mlada starleta v videospotu za pesem 'Oops'.\xc2\xab Novinar revije Dose je napisal, da\xc2\xa0\xc2\xbb\xc5\xa1okantno je, da vse skupaj sploh ni tako slabo. No, ni slabo za najljub\xc5\xa1o pop zvezdnico nas vseh.\xc2\xab 17. avgusta 2008 so oznanili, da je bil videospot nominiran za tri nagrade MTV Video Music Awards, in sicer v kategorijah za\xc2\xa0\xc2\xbbnajbolj\xc5\xa1i \xc5\xbeenski videospot\xc2\xab,\xc2\xa0\xc2\xbbnajbolj\xc5\xa1i pop videospot\xc2\xab\xc2\xa0in\xc2\xa0\xc2\xbbvideospot leta\xc2\xab. Podelitev nagrad so organizirali 7. septembra 2008 in Britney Spears je prejela vse tri nagrade. 18. oktobra 2008 je v intervjuju v \xc5\xbeivo za newyor\xc5\xa1ko radijsko postajo Z100 razlo\xc5\xbeila, da je bila, ko je prejela vse tri nagrade, zelo \xc5\xa1okirana, kar je razlo\xc5\xbeila z besedami:\xc2\xa0\xc2\xbbVideospot je super, vendar mislim, da sem posnela mnogo videospotov, ki so \xc5\xa1e bolj\xc5\xa1i, zaradi \xc4\x8desar sem bila, ko sem dobila nagrado [v kategoriji za\xc2\xa0\xc2\xbbvideospot leta\xc2\xab], zelo \xc5\xa1okirana. Vseeno je bilo zelo navdihujo\xc4\x8de, saj trenutno snemam veliko videospotov in zdaj sem dovolj pogumna, da se res iz\xc5\xbeivim in vidim rezultat.\xc2\xab\n_START_SECTION_\nPromocija in nastopi v \xc5\xbeivo\n_START_PARAGRAPH_\n27. novembra 2007 je kanal MTV organiziral tekmovanje z naslovom\xc2\xa0\xc2\xbbBritney Spears si \xc5\xbeeli del\xc4\x8dek tebe\xc2\xab\xc2\xa0(\xc2\xbbBritney Spears Wants a Piece of You\xc2\xab), v katerem so obo\xc5\xbeevalci ustvarili svoj videospot za pesem, in sicer iz fotografij in posnetkov intervjujev in nastopov Britney Spears. Ob uporabi programa MTV Video Remixer so obo\xc5\xbeevalci lahko preme\xc5\xa1ali in preuredili me\xc5\xa1anico fotografij. Videospot, ki je na tekmovanju zmagal, so 20. decembra 2007 predvajali v oddaji Total Request Live, zmagovalca pa so izbrali kanal MTV, zalo\xc5\xbeba Jive Records in Britney Spears sama. Zmagovalec je prejel napravo Haier Ibiza Rhapsody z enoletno garancijo podjetja Rhapsody ter vso diskografijo Britney Spears, izdano v Zdru\xc5\xbeenih dr\xc5\xbeavah Amerike. Pesem\xc2\xa0\xc2\xbbPiece of Me\xc2\xab\xc2\xa0je Britney Spears leta 2009 izvedla na turneji The Circus Starring Britney Spears kot drugo pesem s koncerta. Po koncu nastopa s pesmijo\xc2\xa0\xc2\xbbCircus\xc2\xab\xc2\xa0si je snela svojo rde\xc4\x8do jakno, podobno tistim, ki jo nosijo voditelji cirku\xc5\xa1kih predstav, ter razkrila \xc4\x8drn steznik, prevle\xc4\x8den s kristali Swarovski, mre\xc5\xbeaste nogavice ter \xc4\x8devlje z visokimi petami, ki sta jih oblikovala Dean in Dan Caten. Medtem ko jo je obkro\xc5\xbeil dim, je vstopila v zlato kletko na sredini odra ter pri\xc4\x8dela izvajati pesem\xc2\xa0\xc2\xbbPiece of Me\xc2\xab. Med nastopom je zaigrala su\xc5\xbenjo, ki \xc5\xbeeli uiti svojim spremljevalnim plesalcem. Pesem\xc2\xa0\xc2\xbbPiece of Me\xc2\xab\xc2\xa0je leta 2011 izvedla tudi na turneji Femme Fatale Tour. Po nastopu s pesmijo\xc2\xa0\xc2\xbb3\xc2\xab\xc2\xa0je Britney Spears splezala na manj\xc5\xa1o plo\xc5\xa1\xc4\x8dad ter med lebdenjem nad ob\xc4\x8dinstvom izvedla pesem. Mo\xc5\xa1ki plesalci pod njo so bili oble\xc4\x8deni v policiste. Shirley Halperin iz revije The Hollywood Reporter je nastop s to pesmijo skupaj z nastopoma s singloma\xc2\xa0\xc2\xbb3\xc2\xab\xc2\xa0in\xc2\xa0\xc2\xbbDon't Let Me Be the Last to Know\xc2\xab\xc2\xa0ozna\xc4\x8dila za najbolj\xc5\xa1e nastope na turneji, kar se mu je zdelo\xc2\xa0\xc2\xbbironi\xc4\x8dno, saj so bili samo osnovni posladki.\xc2\xab"